Plötuðu fyrst Hvíta húsið og síðan Stöð 2 Hinn rétti Vífill Það er alveg óhætt að segja að hrekkir ungra drengja á Akranesi ríði ekki við einteyming í dag . Í hámæli var í mörgum fjölmiðlum frásögn af því þegar Vífill Atlason , 16 ára náði sambandi við Hvíta húsið í Washington og hafði nær fengið samtal við Bush horseta . Það gerði hann í nafni forseta Íslands . Lögregla kannar nú að beiðni bandarískra stjórnvalda hvernig símanúmer Hvíta hússins komst í hendur íslenskum dreng . Þá gerðist það í kvöld að vinur Vífils og jafnaldri , Ingvar Þórisson , gaf viðtal við fréttastofu Stöðvar 2 og þóttist vera Vífill . Viðtal við Ingvar var síðan birt í fréttatíma stöðvarinnar í kvöld . Þeir félagar hafa því á fáum dögum náð því að plata starfsfólk forsetaembættis Bandaríkjanna og í framhaldi af því fréttamenn úr Reykjavík sem ekki uggðu að sér - og tóku viðtal við allt annan dreng en til stóð að taka við viðtal . Hvað kemur næst ? Hlýtur að verða spurt .